b"\n_START_ARTICLE_\nSant Joan Baptista de bronze\n_START_SECTION_\nHist\xc3\xb2ria\n_START_PARAGRAPH_\nLa creaci\xc3\xb3 de l'est\xc3\xa0tua ha de datar-se el 1455, any en qu\xc3\xa8 l'artista residia a Flor\xc3\xa8ncia, la seva ciutat natal. Els cr\xc3\xadtics, donades les escasses fonts, s\xc3\xb3n propensos a considerar el bronze com un enc\xc3\xa0rrec que no va arribar a bon fi. Una vegada es va traslladar Donatello a Siena, dos anys m\xc3\xa9s tard el 1457, per a l'execuci\xc3\xb3 de les portes de bronze de la catedral, es va endur l'escultura per acabar-la. La figura es va fondre en tres parts i li faltava l'avantbra\xc3\xa7 esquerre: sembla que la falta era deguda per la insatisfacci\xc3\xb3 de l'artista per no haver rebut l'\xc3\xbaltim pagament o almenys jutjat insuficient. _NEWLINE_Donatello va tornar a Flor\xc3\xa8ncia el 1461. El bra\xc3\xa7 es va fondre el 1474 per un orfebre, no es coneix si amb el disseny de Donatello o d'un projecte arbitrari.\n_START_SECTION_\nDescripci\xc3\xb3\n_START_PARAGRAPH_\nSant Joan Baptista, es mostra com a la iconografia cl\xc3\xa0ssica, est\xc3\xa0 dret, vestit amb una pell, tal com vivia al desert, en una m\xc3\xa0 duu la creu i un pergam\xc3\xad on en general existeix la inscripci\xc3\xb3 Ecce Agnus Dei, l'altra m\xc3\xa0 la t\xc3\xa9 elevada en actitud de beneir. La figura \xc3\xa9s esvelta, amb la cara prima, ulls enfonsats, pell seca com un pergam\xc3\xad mostrant les venes i tendons a la part inferior. T\xc3\xa9 la boca oberta i la seva mirada vaga, testimoni dels profunds sofriments del sant, representat al moment de la peregrinaci\xc3\xb3 i el dejuni al desert. _NEWLINE_El treball est\xc3\xa0 relacionat amb la Maria Magdalena penitent, pel tractament sec i desencantat de la figura humana, en qu\xc3\xa8 va traspassar tots els dolors i dificultats de la vida asc\xc3\xa8tica. L'est\xc3\xa0tua t\xc3\xa9 una certa relaci\xc3\xb3 amb la de Sant Joan Baptista de fusta que va realitzar a Ven\xc3\xa8cia, el 1438 una data molt anterior."